شەفەق نیوز/ سەرچەوەیگ ئەمنی کورد، ئمڕوو دووشەممە، خەوەردا لە بتەو کردن سه‌نگه‌ر هێزەیل پێشمەرگە لە پشتگیری هێزەلی لە سنور دەوروگرد خانەقین و قەزای کەلار، ئەرا وسان له‌روی داعشەگان ک لە دیالە واینە.فەریق روکن عەبدلامیر شەمەری جیگر فەرماندەی ئۆپراسیۆنە هاوبەشەگان، ئمڕوو دووشەممە، راگەیان ؛ ئەرا ماڵین و وەشکین ناوچەیل سەڵاحەدین و سنورەگەی وەگەرد فەرماندەیی ئۆپراسیۆنەگان دیالە، سامەرا، کەرکوک لە سێ تەوەرەو ، سێەم قۆناغ ئۆپراسیۆن ئازاگان عراق دەسکردەپی. سەرچەوەگە ئەرا ئاژانس شەفەق نیوز وت: پیشمەرگە هێزەلیگ ئامادەکرد لە سنوور قەزای کەلار لە وەڕیەوبەرایەتی گەرمیان نزیک سلێمانی، لەنوای دزەی تیرۆرستەگان ک واینە لەدەس هێزە ئەمنیەگان لە سنور خانەقین ، ک سێەم ئۆپراسیۆن ئازاگان عراق شەفەق ئمڕوو دەسکردەپی.ودیاری کرد ک هێزەێل پێشمەرگە وەهەماهەنگی وەگەرد پۆلیس گەرمیان و ئەو هێزە ئەمنیەگان تر ک لەورا جاگیرن، کۆنتڕۆڵ سنوور قەزای کەلار کردنە، و گشت دەرەیل لە دزەی تیرۆرستەیل بەسانە.وتیش؛ لە ماوەی چەن مانگیگ وەرین، دویای نووەوکردن پلانەیل و پاڵپشتی کەرتە ئەمنیەگان وکارەیل زانیاری ک هێزەیل هەرێمەگە ئەنجامی دەن، باره‌گایه‌یل پێشمەرگە هویچ پەلاماریگ تیرۆرستانە نەدی.جی باسە ک هێزەیل پێشمەرگە لە ماوەیل وەرین، دویای بەرزەوبوین پەلامارەیل و رووداوە ئەمنیەگان لە باکوور خانەقین ، ناوبەین سنور دیالە پاراستن.
